timothydillan/balinese-cpt-corpus huggingface dataset:
Lidah buaya inggih punika pepunyan sané tumbuh atiban cepok, tegehnyané kirang-langkung 30–50 cm. Pepunyan puniki biasanyané tumbuh ring tanah sané tuh. Lidah buaya wentuk carangnyané bunter nénten metaru miwah warnin ipun putih. Donnyané masikian samian pateh, muncuknyané lanying, pangkal carangnyané puntul, sisinyané magigi kirang-langkung lantangnyané 30–50 cm, jimbarnyané 3–5 cm, maisi tebel, magetah kuning tur gadang. Punyan lidah buaya puniki sekarnyané maakehan, wentuknyané malai ring muncuk carangnyané, panyengker don lidah buaya punika lantangnyané 8–15 mm, benang sarinnyané wénten nenem, muncuk sariné cenik, payasan sekar lidah buaya lantangnyané dua tengah ngantos telu tengah cm. Punyan lidah buaya puniki madué buah sané wentuknyané kotak, langtang kirang-langkung 14–22 cm, batunyané cenik dados mawarni selem. Akah ring punyan puniki mesrabutan warnin ipun kuning. Kawigunan lidah buaya inggih punika dados kaanggén ubad bebasangan miwah penyubur bok.

Pustaka

L
Linguistik ento peplajahan (pelajaran) kaweruhan indik basa. Kruna linguistik mawit uli basa Latin lingua ane artine basa. Anake ane wruh miwah wikan ring kaweruhan linguistik ene kaadanin linguis. Linguistik mesikang peplajahan indik basa, teges basa, ajak basa di kontéks. Anak kapertama ané épot malajah ajak ngrunti basa ento Pāṇini ané nulis indik basa Sansekerta kuang-lebih di taun 500 SM. Linguistik ento kaweruhan ane mabuat pisan. Ngelah makudang-kudang pah-pahan sané suba nglimbak. Anut ajak objek kajiane ada ane kaadanin mikrolinguistik miwah makrolinguistik. Linguistik mikro utawi makrolinguistik nyelehin indik struktur internal basa inucap. Kerana di soang-soang basa ada subsistem basa, ennto mawinan di makrolinguistik ada subdisipline minakadi fonologi, morfologi, sintaksis, miwah semantik. Ada masi ane nyangkepang kaweruhann fonologi ajak morfologi ane kasengguh morfofonemik, keto masi yéning morfologi kajangkepang ajak sintaksis madan kajian morfosintaksis. mikrolinguistik pinaka dasar kaanggon mlajahin struktur eksternal basa ane kaadann makrolinguistik. Makrolinguistik mlajahin indik faktor-faktor eksternal basané ento. Ada liu pah-pahan ane rumasuk makrolinguistik minakadi sosiolinguistik, etnolinguistik, ekolinguistik,antropolinguistik, dialektologi miwwah ane len-lenan.

Pah-pahan Widang Linguistik
Linguistik nganggén basa pinaka objek. Ento awanan liu pesan objek kajian ane nyidaang kaselehin di linguistik. Cabang-cabang linguistik ento makadi:

Mikrolinguistik
Bidang Teoretis Umum:
Teori Linguistik
Linguistik Deskriptif
fonologi
morfologi
sintaksis
semantik
Linguistik Historis Komparatif

Makrolinguistik
Bidang Interdisipliner
Fonetik
Stilistika
Filsafat Bahasa
Psikolinguistik
Sosiolinguistik
Etnolinguistik
Filologi
Semiotika
Epigrafi

Pustaka

Basa
Linuh inggih punika silih tunggil bencana alam sané wénten ring jagaté. Linuh punika gejeran-gejeran sané mawit saking lémpéng-lémpéng guminé sané makisid utawi matabrakan. Linuh dados kapeték agengnyané nganggén séismométér tur agengnyané punika marupa skala rickter.

Pustaka

Séismologi
Nusa Lombok inggih punika silih tunggil nusa ring propinsi Nusa Tenggara Barat negara Indonésia, jimbarnyané wantah 5.4725 km2, madué panjak kirang langkung (+/-) 2.9 yuta diri. Nusa Lombok kawéntenannyané ring negara Indonésia. Kaapit antuk nusa Bali miwah nusa Sumbawa.

Pustaka

Nusa ring Indonésia
Lukat geni inggih punika tradisi sané kamargiang ring krama Puri Satria Kawan, Paksebali, Kecamatan Dawan, Klungkung. Tradisi puniki sampun mamargi saking nguni pateh sakadi siat pandan utawi makaré-karé ring Tenganan. Lukat Geni inggih punika silih tunggil siat sané nganggén api. Api kakaryanin saking danyuh pinaka sanjata. Danyuh punika kaiket makatah 36 katih. Raris para trunané mapasangan saling gebug nganggén api sané kakaryanin saking danyuh maiket sané apinyané ngendih. Api punika sané kasiatang ring awak timpal lianan. Sadurungé ngelaksanayang tradisi lukat geni puniki, makasami pamilet sané jagi nyarengin miwah api sané kanggén masiat kaupacarain riin.

Kruna lukat maarti ngicalang sakancan mala ring angga. Geni punika maarti api. Upacara lukad geni puniki matetujom ngicalang sakancan mala sané wénten ring angga sarira. Lukat geni masuksma nunas panglukatan ring Sang Hyang Brahma. Pangaptiné mangda angga sarirané bresih, suci, jagaté trepti, landuh sekala miwah niskala.

Punika mawinan lukat geni puniki kamargiang ri kala pangrupukan, arahina sadurung hari raya nyepi ri kala tilem sasih kasanga. Lukat geni puniki ketah kemargiang ring catus pata désa Paksebali utawi ring Madya Mandala Merajan Agung Puri Satria Kawan.. Lukat geni mamargi ri kala para trunané nyuryakang ogoh-ogoh. Lukat geni kairingang antuh tabuh bleganjur sané ngawinang sang sané nyarengin gargita pisan. Nénten wénten pamilet sané matatu risampuné siat puniki wusan, yadiastun siaté nganggén api.

Pustaka

Lukat geni
Budaya Bali
Sesolahan Bali
Lumpia inggih punika silih tunggil ajengan sané wénten ring Indonésia. Ajengan puniki mawit saking Tionghoa, tur wénten sané ngucapang lun pia. Lumpia sané ketah kauningin olih wong Indonésia punika kaucapang nganggén Basa Hokkien. Lumpia kakaryanin nganggén tepung gandum sané kaanggén mungkus daging lumpianyané, sakadi rebung, taluh, jukut, miwah bé. Ring Indonésia, tata cara ngaryanin lumpia mabinayan manut tradisi irika.

Pustaka

Ajeng-ajengan
Lémo inggih punika silih tunggil soroh woh-wohan sané rumasuk sarwa juuk. Lémo rasannyané masem, nika mawinan lémo nénten dados kaajeng sakadi sarwa juuk sané lianan. Lémo ketahnyané kaanggén ri tatkala ngaryanin basa anggona sanganan. Ring Bali, lémo mawiguna pisan minakadi anggona basa lawar, sambel matah, jukut, miwah sané tiosan. Lémo bonnyané jaen, nika mawinan kaanggén basa ring sanganan. Ring Karangasem, lemé kaanggén ring basan rujak.

Pustaka

Woh-wohan
Macan inggih punika buron sané rumasuk méong ané paling gedé, tur gedénan tekén singa. Macan puniki soroh méong ané paling becat malaib sesampunné citah. Macan ketahnyané memangsa buron ané gedé sakadi kidang utawi bawi. Nanging macan taler ngamah buron ané cenik yéning tusing maan buron ané gedé, buron cenik ané amaha tekén macanné sekadi landak. Macanné demen ngelangi, mabinayan tekén soroh meongé ané lénan, ané takut tekén yéh.

Galeri

Pustaka

Pranala jaba

Informasi dan fakta tentang Harimau
Harimau sumatra di situs web WWF Indonesia
Ensiklopedia tentang harimau
Fakta mengenai harimau

Buron
Madagaskar (; ), utawi wastan resminé Republic of Madagascar ( ; ), inggih punika silih tunggil negari ring benoa Afrika. Negari puniki jimbarnyané 587,041 km² miwah akéh kramannyané kirang-langkung 22,434,363 diri.

Pustaka

Cingak masih

Pustaka liyanan

Pranala jaba

Country Profile from BBC News

Madagascar from UCB Libraries GovPubs

Key Development Forecasts for Madagascar from International Futures

Negara ring Afrika
Negara
Afrika
Madé Adnyana Ole (aksara Bali: ᬫᬤᬾᬳᬅᬤ᭄ᬜᬦᬳᬑᬮᬾ, ) inggih punika silih tunggil pangawi saking Tabanan, Bali, Indonésia. Salanturnyané Ida dados sastrawan, Ida talér dados wartawan. Ida makarya puisi, carita alit miwah satua cutet, ri tatkala Ida kantun ngeranjing ring SMPN 1 Marga, miwah kamuat ring surat kabar Bali Post Minggu kirang langkung warsa 1985. Ri tatkala punika karyan Ida sané marupa puisi, prosa, liris, ésai miwah puisi miwah satua cutet sampun kawedhar ring média. Kirang langkung warsa 1980-an ngantos warsa 1990-an. Ida ngaryanin karya sastra sawilang minggu ring Surat Kabar Mingguan (SK ) Simponi, Jakarta.

Ida sampun ngamolihang makudang-kudang jayanti tingkat nasional, inggih punika puisi sané pinih becik saking HP3N Malang (1994), SMK Bali (1994), Borobudur Award (1997) miwah Sanggar Sastra Tasik Award (2000). Ring panyuratan satua cutet, ipun sampun kapilih dados jayanti satua cutet sané pinih becik Bali Post (1996). Nganti dina mangkin, suratan dané marupa puisi, cerpen utawi esai kebudayaan sampun katerbitang ring makudang media massa lokal miwah nasional, inggih punika; Bali Post, Nusa, Suara Karya, Jawa Post, Koran Tempo, Kompas, Horison miwah sané liyanan.

Sasuratan
Makudang-kudang suratan ida, inggih punika:
Dongeng dari Utara
Padi Dumadi (2017)
Gadis Suci Melukis Tanda Suci di Tempat Suci (2018), Penerbit Mahima
Lolohin Malu

Pustaka

Pranala liyane
Situs Media Tatkala
Adnyana Ole ring Twitter
Adnyana Ole ring Facebook

Pangawi Sastra Bali
Jadma sané kantun maurip
Madé Taro () inggih punika silih tunggil sastrawan utawi pangawi sastra Bali, Dané purna Guru SMA Negeri II Dénpasar miwah dados sastrawan sané aktif nyurat kakawian indik anak alit. Dané madué sanggar mawasta Sanggar Kukuruyuk sané ngajakin anak-anak Bali ngajegang plalian tradisional. Dané sampun nyurat 35 judul buku.

Ngawit nyurat puisi miwah cerpén Indonésia daweg ngranjing ring SGB Gianyar (1953). Puisi miwah satua cutet punika akéh sané kamuat ring koran-koran Jakarta luiré Suluh Indonésia, Berita Minggu, Sinar Harapan. Talér kamuat ring koran-koran sané terbit ring Bali luiré Suara Indonésia, Angkatan Bersenjata, miwah Bali Post.

Ngawit pinanggal 15 Juni 1979, dané ngwangun Sanggar Kukuruyuk, genah alit-alité malajah maplalian, magending, masatua, ngwacén puisi, miwah matéater. Ngenénin plalian, gending miwah satua, dané sampun ngamedalang buku (cakepan) akehnyané lintang ring limolas (15). Cakepan-cakepan punika wénten sané kamedalang ring Bali, taler wénten ring Jakarta miwah Yogyakarta.

Cakepan puisin dané sané mamurda Bébék Punyah kapupulang saking puisi-puisi dané sané maanggé rarikrikan ring Sanggar Kukuruyuk, taler wénten sané sampun kamuat ring média cétak Canang Sari, Buratwangi, Bali Post, miwah Bali Aga.

Pendidikan
Sekolah Rakyat ring kabupatén Karangasem
Sekolah Guru Bawah (SGB) ring kabupatén Gianyar
Sekolah Guru Atas (SGA) ring kabupatén Buléléng
Jurusan Arkéologi ring Univérsitas Udayana, Dénpasar

Sesuratan
Ibu Jari untuk Sang Guru (1973)
Mari Bermain (1993)
Bernyanyi Sambil Bermain (1999)
Bunga Rampai Permainan Tradisional Bali (1999)
Aliihh.. Traditional Balinese Games (Basa Inggris, 1999)
Randu dan Sahabatnya (2002)
Cerita Rakyat dari Bali 3 (2003)
Dongeng-dongeng Kharmaphala (2006)
Dongeng Sepanjang Abad (2007)
Kisah Orang-orang Dungu (2008)
Bébék Punyah (pupulan puisi)
Dari Goak Maling Taruh Sampai Goak Maling Pitik
Dari Ngejuk Capung Sampai Ngejuk Lindung
Mengapa Manusia Tidak Melihat Dewa?
Mendongeng Lima Menit
Kisah-kisah Tantri

Penghargaan
Piagam penghargaan sané sampun kapaica luiripun:
Guru Teladan saking Gubernur Bali
Seni Kerti Budaya saking Bupati Badung
Bali Award (vérsi tabloid Bali Aga) saking Gubernur Bali (2001)
Adikarya saking lKAPI Jakarta
Anugerah Permata (versi Permata Bank) saking Gubernur Bali (2003)
Penghargaan Sastra Rancage (2005)
Hindu Books and Readers Community (2006)
Widya Pataka (2007)
K. Nadha Nugraha (2008)
Anugrah Maestro Kebudayaan Républik Indonésia (2009)
Penghargaan Lifetime Achievement saking Ubud Writers & Readers Festival 2019

Pustaka

Pangawi Sastra Bali
Jadma sané kantun maurip
I Madé Sugianto () inggih punika silih tunggil pangawi saking Bali. Ipun meneng ring Banjar Lodalang, Désa Kukuh, Kecamatan Marga, Kabupatén Tabanan. Ipun akéh ngawedar karya ring basa Bali miwah basa Indonésia. Ipun sutindih ring basa miwah sastra Bali. Nika mawinan, ring warsa 2009, ipun ngripta genah penerbitan sané mawasta Pustaka Eksprési. Penerbit puniki akéh ngawedar buku-buku sastra sané mabasa Bali miwah basa Indonésia. Tetujon ipun ngripta genah penerbitan puniki sawiréh akéh sastrawan Bali sané bingung ri kala nerbitang karya-karyannyané. Akéh sastrawan Bali sané karyané katerbitang ring Pustaka Eksprési.

Madé Sugianto taler naenin nyalin karya sastra saking Djelantik Santha tur katerbitang ring Pustaka Eksprési. Ritatkala punika, ipun teleb ngaryanin karya sastra Bali modérn. Karya sastran ipun sané kapertama inggih punika satua cutet mabasa Bali sané mamurda "Korsi", cerpén punika kakaryanin ri tatkala wentén pemilihan caleg. Cerpén punika kawedar ring majalah Buratwangi druwén Nyoman Manda. Saking galahé punika, ipun seneng ngawi karya sastra modérn tur akéh nerbitang buku ngantos mangkin. Tiosan punika, ipun taler ngripta majalah Eksprési, Kukuh TV, miwah makarya dados wartawan.

Sesuratan
Karya-karya sané sampun kawedar olih Madé Sugianto inggih punika:
Korsi
Bikul (2010)
Preman (2010)
Sundel Tanah (2010)
Bunga Valentine (2011)
Sentana (2011)
Meong Garong (2012)
Sing Jodoh (2013)
Sentana Cucu Marep (2014)
Ratna Tribanowati (2014)
Ki Baru Gajah (2015), Pustaka Ekspresi.
Event Organizer (2016), Pustaka Ekspresi.
Ngipiang Jokowi (2019), Pustaka Ekspresi.

Ring warsa 2012, ipun ngamolihang Sastra Rancage bidang jasa pengembangan sastra Bali modérn antuk novél mabasa Bali sané mamurda Sentana. Mangkin, Madé Sugianto makarya dados perbekel ring désané, désa Kukuh, Marga, Tabanan. Yadiastun ipun sibuk makarya, ipun tetep ngaryanin karya sastra minakadi ngaryanin cerpén. Cerpén-cerpén ipunné akéh kamedalang ring koran Balipost. Ngantos mangkin, ipun tetep makarya sastra Bali minakadi cerpén, artikel, miwah novél.

Pustaka

Pangawi Sastra Bali
Mahabharata inggih punika silih tunggil sastra kuno sané mawit saking India. Sastra puniki kasurat olih Bhagawan Byasa utawi Rsi Vyasa tur kakapah dados plekutus kitab sané kawastanin Astadasaparwa. Kitab puniki nyritayang indik Pandawa miwah Korawa sané maperang antuk ngamolihang pamarintahan ring Astina. Perang punika kalaksanayang ring Kurusétra tur kalaksanayang ngantos plekutus dina, perang punika taler kawastanin Perang Bharatayuddha. Ring India, kitab Mahabharata puniki madué kalih vérsi, inggih punika vérsi India Kaja miwah India Kelod. Ring kitab puniki taler madaging indik kaweruhan Agama Hindu miwah nilai-nilai ring Agama Hindu, punika mawinan kitab puniki kasuciang olih krama umat Hinduné.

Daptar Parwa

Astadasaparwa nyaritayang indik laluhur pragina utama Mahabharata inggih punika Yayati, Yadu, Puru, Kuru, Duswanta, Sakuntala, Bharata. Selanturnyane, plekutus parwa puniki taler nyaritayang indik embasne Pandawa miwah Korawa kantos caritane ring swargan.

Pustaka

Pranala jaba
Kitab Mahabharata manut versi India - situs indik Mahabharata

Sastra Hindu
Mitologi Hindu
Wiracarita
Mohandas Karamchand Gandhi (ring basa Hindustani kaucapang [ˈmoːɦəndaːs ˈkərəmtʃənd ˈɡaːndʱi], embas duk 2 Oktober 1869, padem ring 30 Januari 1948) inggih punika aktivis miwah sirah utsaha makarya kamahardikan India nglawan pamarintahan kolonial Britania. Ida mapikolih kamahardikan India nganggén pamboyanan sipil nénten nganggén kakerasan tur dados wit inspirasi anggén utsaha-utsaha hak sipil miwah kabébasan sajebag jagaté. Gandhi langkung kasub pinaka Mahātmā (basa Sansekerta: "diri agung"); paséngan punika kaaturang ring Ida kapertama ring Afrika Kidul duk warsa 1914. Ring India Ida taler kasub pinaka Bapu, kruna sané pinih kapilih Ida, (ring basa Gujarat tegesné "bapa sané kasayangang") miwah Gandhiji. Gandhi kasengguh pinaka Bapan Bangsa India.

Pustaka

Tokoh India
Mahoni inggih punika taru sané dahat maguna ring kahuripan.Taru punika matuwuh tibanan tur tegehnyané 5–25 m. Giing ring taru punika bunter, macarang, taler mawarna putih masawang barak. Sekar ring taru mahoni punika ngerumpyuk, mabentuk bulet taluh, muncuk taler bongkol donnyané lanying, masisi rata, lantang 3–15 cm, warnan donnyané ri kalaning muda barak sakewanten yéning sampun wayah mawarna gadang. Sekar ring taru mahoni punika ngarumpyuk, mawungkus, ring selagan don, unteng bungannyané bunter, gading muda, rupannyané kadi cekot, gadang, gelung sekarnyané bunter,kuning masawang gading, benang sarinyané neket ring gelung bunga. Woh ring mahoni punika merpat, bulet taluh, majuring lalima, gading. Batun mahoni punika pegpeg, selem utawi gading. Akah mahoni puniki maakah tunggil taler mawarna gading.

Mahoni utawi Swietenia mahagoni punika dahat maguna kaanggén tamba pinungkan tekanan darah tinggi, tamba pinungkan encok, miwah tamba pinungkan eksim taler pingkan masuk angin.

Pustaka

Mahoni
Majapahit ento adan krajan ané kadasarin ring bayuhan kangin pulo Jawa uli kuang-lebih 1293 nganti tekén 1500 M. Ring masa Hayam Wuruk (1350 - 1389 M) Majapahit polih nitah kuub Nusantara ané linggah pesan. Krajané Majapahit ento krajan Hindu-Buddha paling ungkur ané ngawa Nusantara tur kaucap pinaka krajan paling gedé ané taén ada ring Nusantara. Manut Negarakertagama kuasan Majapahit kapetatang uli Jawa, nganti Sumatra, Malaya muah Indonésia kangin.

Raja Majapahit

Para penguasa Majapahit inggih punika penerus saking kaluwarga krajan Singhasari, sané kaagedang olih Sri Ranggah Rajasa, pendiri Wangsa Rajasa ring pamuput abad ka-13.
Puniki indik lis penguasa Majapahit. Perhatikan bahwa terdapat kalpa puyung ri antara pamrentahan Rajasawardhana (penguasa ka-8) miwah Girishawardhana sané mungkin wénten krisis suksesi yang mémécahkan kaluwarga krajan Majapahit dados dadua klompok.

Kobér liyanan
Kobér liyanan sane mawentuk pateh:

Pustaka

Cutetan

Daftar pustaka

Pranala luar
Memories of Majapahit - memuat sejarah dan keterangan situs-situs peninggalan Majapahit.
Diskusi tentang Perseteruan Ming dan Majapahit
Terjemahan Naskah Asli Kitab Negarakretagama Karya Mpu Prapanca - saking situs sejarahnasional.org

Majapahit
Makotékan inggih punika silih tunggil upacara sané wénten ring Désa Munggu, Kecamatan Mengwi, Kabupatén Badung. Upacara punika kalaksanayang ring rahina Kuningan nyabran nem sasih. Lelintihan makotékan mawit saking Kerajaan Mengwi sané prasida ngamolihang genah ring wawengkon Blambangan, Jawa Timur. Ritatkala sampun kadadosang jayanti, Raja Mengwi jagi budal ka Bali. Nanging, ring wewidangan Gilimanuk Ida kasambut olih parekannyané tur kanikain antuk paperangan nganggén tiing. Punika mawinan, antuk ngenang masané punika, ngantos mangkin upacara makotékan kantun kalaksanayang.

Pustaka

Makotekan
Warisan Budaya Takbenda Propinsi Bali
Malawi (, utawi ; utawi [maláwi]), inggih punika silih tunggil negari ring benoa Afrika. Negari puniki jimbarnyané 118,484 km² miwah akeh kramanyané kirang langkung 16,832,900 diri.

Pustaka

Pustaka liyanan

Pranala jaba

Situs resmi Pamrentah Republik Malawi

Negara ring Afrika
Negara
Afrika
Mall Bali Galeria ento silih tunggil tongos mablanja ané paling gedé di Bali. Tongosné di wawengkon Kabupatén Badung paek ajak Bandara I Gusti Ngurah Rai. Liu anaké ané ngorahang adan bangunan ené jani MBG. Di tengah MBG liu ada dagang-dagang ané barangné suba kasub nganteg ka dura Bali kéto masih dura negara. Dagang-dagang ané ada ditu contoné dagang pangganggo, dedaaran, inem-ineman ané kademenin ajak anaké jani. Di MBG masih ada bioskop, tongos maplalianan miwah panggung di undag paling betén ané dadi anggo yén ada acara. Sawai-wai liu anaké malali kemu utamanné anak bajang utawi truna.

Pustaka

Bali
Mall ring Bali
Maluku inggih punika silih tunggil propinsi ring Indonésia. Propinsi puniki maibukota ring Ambon. Propinsi niki jimbarnyané 46.914 km² akéh kramannyanné kirang langkung 1.533.506 diri.

Pamréntahan

Gubernur Maluku

Déwan Perwakilan

Wawengkon administratip

Kesehatan

Rumah sakit

Seni miwah Budaya

Pustaka

Catetan

Pustaka

Lis Pustaka liyanan

Propinsi ring Indonésia
Maluku
Maluku Utara (aksara Bali: ᬫᬮᬸᬓᬸ​ᬉᬢᬭ, kasingkat Malut) inggih punika silih tunggil propinsi ring Indonésia. Maluku Utara resmi kabentuk saking tanggal 4 Oktober 1999, anggén awig-awig UU RI Nomor 46 Tahun 1999 miwah UU RI Nomor 6 Tahun 2003. Propinsi puniki maibukota ring Sofifi. Propinsi niki jimbarnyané 31.982 km² akéh kramannyanné kirang langkung 1.209.342 diri.

Pamréntahan

Gubernur Maluku Utara

Déwan Perwakilan

Wawengkon administratip

Kesehatan

Rumah sakit

Seni miwah Budaya

Pustaka

Cutetan

Propinsi ring Indonésia
Maluku Utara
Mamunjung pinaka silih tunggil dresta sané kelaksanayang olih makudang-kudang krama hindu ring Bali. Mamunjung ketah ipun kamargiang ri kalaning rerahinan Galungan, antuk ngaturang soda ka sétra. Mamunjung puniki pinaka cihna bakti prati sentana majeng sané sampun lampus. Mamunjung kalaksanayang antuk ngaturang punjung sané marupa soda jangkep antuk pirantiipun. Tiosan ngaturang banten punjung, gegumuk ring setra genah sang lampus taler ketah ipun karesikang.

Pustaka

Mamunjung
Manggis inggih punika silih tunggil soroh woh-wohan. Yéning sampun nasak, kulit manggisé mawarna selem, isinnyané putih tur rasannyané manis. Kulit manggisé rasannyané pait nanging dados kaanggén tamba. Isin daging manggisé dados katebak saking kulit manggisé. Ring sisi betén buah manggis wénten kelopak-kelopak sané marupa sekar, akuda ja kelopakné amonto isi daging manggisé. Nika sané ngaénang buah manggisé unik. Manggis madué wastan ilmiah inggih punika Garcinia mangostana L.

Pustaka

Woh-wohan
Manggis inggih punika Kecamatan ring Kabupatén Karangasem, Propinsi Bali, Indonésia. Kecamatan Manggis jimbarnyané 69,83 km² miwah akeh kramanyané 60.129 diri ring warsa 2016. Kecamatan niki kakepah malih dados 12 désa dinas.

Pamréntahan

Wawengkon Désa/kelurahan
Kecamatan Manggis madué 12 désa, inggih punika;

Désa Antiga
Désa Antiga Kelod
Désa Gegelang
Désa Manggis
Désa Ngis
Désa Nyuhtebel
Désa Padangbai
Désa Pesedahan
Désa Selumbung
Désa Sengkidu
Désa Tenganan
Désa Ulakan

Pustaka

Suratan liyané
BPS kabupaten Karangasen
Prodeskel Binapemdes Kemendagri
Website Resmi Kabupaten Karangasem

Kabupatén Karangasem
Kecamatan ring Kabupatén Karangasem
Manjus inggih punika geginan anaké sané pastika kalaksanayang sadina-dina ring kamar mandi. Ring Bali wénten sané ngadanin mandus, kayeh utawi masiram. Ketahnyané anaké manjus tatkala semengan miwah sanja. Nanging yéning marasa panes tur liu pesu peluh, anake demen manjus apang segeran. Manjus mawiguna pisan anggén ngicalang sakancan daki sané wénten ring kulit manusané. Sarana anggén manjus wantah yéh, cédok, sabun, odol, sikat, miwah anduk. Yéh sané kaangén wénten sané mawit saking PDAM taler saking sémér. Sané dumunan, anaké manjus utawi telabah ring tukadé sambilanga ngurut kulitné aji batu bulitan apang pesu dakiné. Mangkin sampun kasayagayang lulur anggén ngurut kulit apang kedas.

Suratan

Geginan
Mapatung wantah parikrama motong bawi sané kalaksanayang antuk sinarengan olih krama Hindu ring Bali. Mapatung ketah ipun kamargiang ri kalaning nyanggra pamargin rerahinan wiadin piodalan. Daging sané kapolihang, kaanggén negepin sarana upakara wiadin kaajeng ring jero soang-soang. Mapatung kalaksanayang saantukan pangarga bawi majanten mael, napi malih soang-soang kulawarga nenten akéh pisan muatang daging bawi ri kalaning rerahinan. Daging bawi punike kepah sama wibaga, tan wénten magedé-cerikan. Tiosan pinaka cihna panglestarian tetamian anak lingsir, taler kaanggén galah nincapang rasa manyama braya. Antuk mapatung puniki, majanten samian sané nyarengin mapatung prasida ngamolihang daging sané kabuatang, inggian jeroan kantos ring balungipun.

Pustaka
Mapeed utawi Mepeed inggih punika silih tunggil tradisi sané wénten ring Bali. Mapeed utawi Mepeed madué artos majalan sinambi mabaris makelompok sareng krama sané lianan, tur sampun sué kalaksanayang olih leluhur krama Baliné.

Tradisi puniki kalaksanayang nyabran nem bulan tur matetujon antuk ngaturang suksma majeng ring Ida Sang Hyang Widhi Wasa. Mapeed utawi Mepeed puniki kasarengin olih para anak istri sané nyuunang banten gebogan. Gebogan punika banten tradisional Bali sané madaging antuk makudang-kudang soroh buah miwah jaja tur kahiasin makudang-kudang busung sané tegehnyané sawatara siki méter, selanturnyané gebogan punika kasuun ngantos ka Pura Kahyangan Désa. Iring-iringan anak istri puniki mabaris, nganggén kebaya, makain, miwah maseléndang. Kasarengin taler olih anak lanang sané makta keris, mabaju putih, makain putih, miwah madéstar putih. Ring tradisi puniki sané nyarengin nénten anak sané sampun kelih kémanten, nanging anak sané kantun cerik taler dados nyarengin tradisi puniki.

Pustaka

Warisan Budaya Takbenda Propinsi Bali
Budaya Bali